पटियाला. एनआईएस के एथलेटिक कोच फुलैल सिंह को आढ़ती को ब्लैकमेल करने के आरोप में गिरफ्तार किया गया है। फुलैल आरआरबी का सब इंस्पेक्टर है। आरोप है कि उसने ब्लैकमेलिंग के लिए एक युवती का सहारा लिया।
युवती की आढ़ती के साथ दोस्ती कराई और जब वे हमबिस्तर हुए तो एमएमएस बनवा लिया। बाद में इस एमएमएस के बल पर आढ़ती को ब्लैकमेल करना शुरू कर दिया। उसने आढ़ती से 10 लाख रुपए मांगे। सौदा दो लाख में तय हुआ, जिसमें से 35 हजार रुपए वह वसूल चुका था।
एसएसपी हरदयाल सिंह मान ने बताया कि गुड अर्थ कॉलोनी के आढ़ती दर्शन सिंह की शिकायत पर मामला दर्ज कर लिया गया है। युवती को भी गिरफ्तार कर लिया गया है। इसमें एक और महिला की भी भूमिका सामने आई है, जिसने आरोपियों की मदद की थी। उसकी तलाश जारी है।
hin_Deva hin_Deva hin_Deva